Fakt: Kevin de Bryuyne — “Chelsi” sobiq futbolchilari orasida “ko‘klar” darvozasini eng ko‘p ishg‘ol qilgan o‘yinchi

“Manchester Siti” yarim himoyachisi Kevin de Bryuyne Angliya chempionati 17-turi doirasida “Chelsi”ga qarshi kechgan 3-yanvar kungi bahsda (3:1) maydonga tushdi.

Belgiyalik futbolchi bu bahsda bitta gol urdi va golli uzatma amalga oshirdi. De Bryuyne Premyer Liga bahslarida to‘rtinchi marta “Chelsi” darvozasini ishg‘ol qildi. Bu londonliklar sobiq futbolchilar orasida eng yaxshi natija hisoblanadi.
De Bryuyne 2013/14-yilgi mavsumda “Chelsi”da to‘p surgan.
Kevin 2020/21-yilgi mavsum APLda 14 o‘yin o‘tkazib, 3 gol va 8 ta golli uzatma muallifiga aylandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!